CELEX: 62005CA0051
Language: fi
Date: 2008-07-17 00:00:00
Title: Asia C-51/05 P: Yhteisöjen tuomioistuimen tuomio (neljäs jaosto) 17.7.2008 — Euroopan yhteisöjen komissio v. Cantina sociale di Dolianova Soc. coop. arl, Cantina Trexenta Soc. coop. arl, Cantina sociale Marmilla — Unione viticoltori associati Soc. coop. arl, Cantina sociale S. Maria La Palma Soc. coop. arl, Cantina sociale del Vermentino Soc. coop. arl Monti-Sassari (Muutoksenhaku — Viinin yhteinen markkinajärjestely — Tislausta koskeva tuki — Vahingonkorvauskanne — Sopimussuhteen ulkopuolinen yhteisön vastuu — Vanhentumisaika — Alkamisajankohta)

30.8.2008   
            
            
               FI
            
            
               Euroopan unionin virallinen lehti
            
            
               C 223/2
            
         Yhteisöjen tuomioistuimen tuomio (neljäs jaosto) 17.7.2008 — Euroopan yhteisöjen komissio v. Cantina sociale di Dolianova Soc. coop. arl, Cantina Trexenta Soc. coop. arl, Cantina sociale Marmilla — Unione viticoltori associati Soc. coop. arl, Cantina sociale S. Maria La Palma Soc. coop. arl, Cantina sociale del Vermentino Soc. coop. arl Monti-Sassari
   (Asia C-51/05 P) (1)
   
   (Muutoksenhaku - Viinin yhteinen markkinajärjestely - Tislausta koskeva tuki - Vahingonkorvauskanne - Sopimussuhteen ulkopuolinen yhteisön vastuu - Vanhentumisaika - Alkamisajankohta)
   (2008/C 223/02)
   Oikeudenkäyntikieli: italia
   Asianosaiset
   
      Valittaja: Euroopan yhteisöjen komissio (asiamiehet: C. Cattabriga ja L. Visaggio)
   
      Valittajan vastapuolet: Cantina sociale di Dolianova Soc. coop. arl, Cantina Trexenta Soc. coop. arl, Cantina sociale Marmilla — Unione viticoltori associati Soc. coop. arl, Cantina sociale S. Maria La Palma Soc. coop. arl, Cantina sociale del Vermentino Soc. coop. arl Monti-Sassari (edustajat: avvocato C. Dore ja avvocato G. Dore)
   Oikeudenkäynnin kohde
   Valitus ensimmäisen oikeusasteen tuomioistuimen (toinen jaosto) asiassa T-166/98, Cantina sociale di Dolianova Soc. Coop. arl ym. v. komissio, 23.11.2004 antamasta tuomiosta, jolla ensimmäisen oikeusasteen tuomioistuin velvoitti komission korvaamaan vahingon, joka kantajille oli aiheutunut 31.7.1998 tehdyn päätöksen nro VI B-I-3 M 4/97PVP vuoksi, jolla hylättiin kantajien vaatimus, joka koski tislausta koskevien tukien maksamista viinivuoden 1982/1983 osalta
   Tuomiolauselma
   
               1)
            
            
               Euroopan yhteisöjen ensimmäisen oikeusasteen tuomioistuimen asiassa T-166/98, Cantina sociale di Dolianova ym. vastaan komissio, 23.11.2004 antama tuomio kumotaan siltä osin kuin siinä on otettu tutkittavaksi Cantina sociale di Dolianova Soc. coop. arl:n, Cantina Trexenta Soc. coop. arl:n, Cantina sociale Marmilla — Unione viticoltori associati Soc. coop. arl:n, Cantina sociale S. Maria La Palma Soc. coop. arl:n ja Cantina sociale del Vermentino Soc. coop. arl Monti-Sassarin nostama sopimussuhteen ulkopuoliseen vastuuseen perustuva kanne ja velvoitettu Euroopan yhteisöjen komissio korvaamaan vahinko, jonka ne kärsivät Distilleria Agricola Industriale de Terralban konkurssin johdosta sen takia, että etukäteistislausta viinivuonna 1982/1983 koskevista säännöksistä 15.9.1982 annetun komission asetuksen (ETY) N:o 2499/82 9 artiklassa käyttöön otetussa järjestelmässä ei ollut menetelmää, jonka avulla olisi voitu taata kyseisessä asetuksessa säädetyn yhteisön tuen maksaminen asianomaisille tuottajille.
            
         
               2)
            
            
               Asiassa T-166/98 nostettu kanne jätetään tutkimatta.
            
         
               3)
            
            
               Cantina sociale di Dolianova Soc. coop. arl, Cantina Trexenta Soc. coop. arl, Cantina sociale Marmilla — Unione viticoltori associati Soc. coop. arl, Cantina sociale S. Maria La Palma Soc. coop. arl ja Cantina sociale del Vermentino Soc. coop. arl Monti-Sassari velvoitetaan korvaamaan sekä tässä oikeusasteessa että Euroopan yhteisöjen ensimmäisen oikeusasteen tuomioistuimessa aiheutuneet oikeudenkäyntikulut.
            
         
      (1)  EUVL C 82, 2.4.2005.